proxectonos/corpus_dominio_cientifico huggingface dataset:
Rap metal

O rap metal é un subxénero do metal alternativo que combina elementos do hip hop con outros do heavy metal. Adoita consistir en riffs de guitarra típicos do heavy metal, elementos do funk metal, voces rapeadas e en ocasións mesas de mesturas. O xénero comezou a popularizarse a finais dos anos 1980 cando Anthrax publicou o seu EP I'm the Man que incorporaba elementos de hip hop na súa música, e cando se uniron posteriormente ao grupo Public Enemy para facer unha nova versión do tema "Bring the Noise" que fusionou o hip hop co thrash metal. Algúns dos grupos máis destacados deste xénero son Rage Against the Machine, Biohazard, Limp Bizkit e Skindred.
Rapa das bestas

A rapa das bestas é o nome da operación que consiste en cortar a crina dos cabalos que se realiza nos curros celebrados en varias localidades do territorio galego.
A máis coñecida é a rapa das bestas de Sabucedo, no concello da Estrada, que dura tres días: o primeiro sábado, domingo e luns de xullo. De feito, dálle nome á celebración e así fálase da rapa das bestas de Sabucedo, mentres que na maioría dos lugares fálase de curro -o nome do recinto pechado no que se recollen os cabalos. Galería de imaxes
Rapa das bestas de Sabucedo

A rapa das besta de Sabucedo é un evento que se celebra en Sabucedo (A Estrada) durante tres días, o primeiro sábado, domingo e luns de xullo. En 2007 foi declarada festa de interese turístico internacional. Características
En 2010 había máis de 600 cabalos -chamadas bestas as femias e garañóns os machos-, divididos en 14 mandas, que viven ceibos nunha extensión de máis de 200 km² de monte. Esta celebración consiste, coma noutros curros, en recoller os cabalos do monte, metelos ao curro, rapalos e marcalos na actualidade con microchips.
O de Sabucedo é o curro máis coñecido e presenta ademais trazos propios que o diferencian dos outros. Entre estas diferenzas a máis importante consiste en que en Sabucedo non se utilizan cordas, paus ou aparellos para reducir ao animal. Os "aloitadores", que son os que se encargan de suxeitar a besta ou garañón namentres se procede á rapa, usan tan só a súa destreza e o seu corpo para realizar o seu labor. Outra especificidade da rapa das Bestas de Sabucedo é que a "Baixa" ou actividade de xunta e condución das bestas ao lugar de Sabucedo forma parte da propia celebración e participan nela centos de persoas de Galiza e de fora do país.
O sábado pola mañá, moi cedo antes de subir ao monte, celébrase unha emotiva misa onde se pide a San Lourenzo (patrón de Sabucedo) para que non aconteza ningún accidente ou desgraza durante a festa.
A rapa é realizada polos aloitadores. O acto da Rapa é asemade segundo o estudoso Manuel Cabada Castro, unha iniciación simbólica do paso do neno á mocidade, ao agarrar por primeira vez un poldro guiado e dirixido polos maiores. Historia
Xa a principios do século XVIII se teñen noticias da primeira celebración festiva da baixa das bestas do monte, a súa posterior rapa e o marcado dos poldros novos. Aínda así crese, e algúns estudosos como Manuel Cabada recollérono nos seus libros, que a tradición é moito máis antiga e incluso podería ser prerromana posto que se atoparon diversos petróglifos na zona, onde se representan a homes sobre cabalos.
Antigamente o curro estaba a carón da igrexa parroquial, pero a finais do século XX mudouse a unha zona despoboada cara ao norte da aldea.
Rapaz

Un rapaz ou un mozo é unha persoa de xénero masculino que xa non vive na infancia e aínda non pasou a adolescencia. O termo mozo tamén pode ser sinónimo de noivo (persoa que mantén relacións amorosas con outra). Por outra banda, o termo raparigo fai referencia a un mozo novo.
Rapaza

Unha rapaza ou unha moza é unha persoa de xénero feminino que xa non vive na infancia e aínda non pasou a adolescencia. O termo moza tamén pode ser sinónimo de noiva (persoa que mantén relacións amorosas con outra). Por outra banda, o termo rapariga fai referencia a unha moza nova.
Rapcore

O rapcore é un estilo musical que se considera unha fusión do rap co hard rock. Historia e características
Este estilo musical ten as súas raíces en Holanda a mediados dos anos 80, onde a banda Urban Dance Squad creou este estilo musical que despois chego a América. Outros grupos que fomentaron esta fusión foron Bad Brains, Beastie Boys, Anthrax, e Kid Rock, que eventualmente facían cancións mesturando ambas as vertentes. A partir do éxito de Rage Against the Machine e Biohazard, que facían esa fusión en todos os seus temas, o estilo popularizouse enormemente. O estilo etiquetaxe como rap metal propiamente dito está representado por Limp Bizkit, Linkin Park, Planet Earth, End7, Crazy Town, Biohazard, The Bloodhound Gang, Papa Roach, entre outros. É chamado tamén rap/rock ou rap/metal, como fusión do rap co rock.
As raíces do rapcore pódense achar no álbum de Urban Dance Squad "Mental floss for the globe".
Raphael

Miguel Rafael Martos Sánchez, nado en Linares (Xaén) o 5 de maio de 1943, coñecido internacionalmente como Raphael, é un dos cantantes máis relevantes do tardofranquismo e dos comezos democráticos do Estado Español. Malia que cun ritmo menor, a día de hoxe segue en activo e ten grande aceptación nos países de fala hispana. Biografía
Fillo de Francisco Martos Bustos e de Rafaela Sánchez, marchou a Madrid coa súa familia con nove meses de idade. Comezou a súa carreira como cantante aos tres anos, recibindo o sobrenome do "Ruiseñor de Linares" e "El Niño de Linares". Un ano despois uniuse a un coro infantil e aos nove anos foi recoñecido como a mellor voz infantil de Europa no Festival de Salzburgo, Austria.
Raphael Maklouf

Raphael David Maklouf, nado en Xerusalén o 10 de decembro de 1937, é un escultor británico de orixe palestina, coñecido por ser o autor dunha efixie de Isabel II utilizada en numerosas moedas británicas e doutros territorios da Comonwealth entre 1985 e 1997. Traxectoria
Raphael Maklouf naceu en Xerusalén, no seo dunha familia xudía do Mandato Británico de Palestina que emigrou ao Reino Unido despois da segunda guerra mundial. Raphael Maklouf asistiu á Escola de Arte de Camberwell, en Londres, desde 1953 ata 1958, onde tivo como profesores a Karel Vogel, Richard Eurich e Gilbert Spencer, e despois converteuse en profesor de Escultura durante dez anos, entre 1958 e 1968. Como escultor, é coñecido polo seu conxunto escultórico que representa as quince estacións do Viacrucis na catedral de Brentwood. Tamén creou esculturas de retrato de personaxes como a raíña Isabel II, o príncipe Filipe de Edimburgo, a política Margaret Thatcher, a actriz Joan Collins ou o futbolista Bobby Moore. Por outra parte, nun certame no que 17 artistas presentaron 38 modelos, o 8 de agosto de 1984 foron seleccionados dous dos deseños propostos por Maklouf para a moeda británica, un para as pezas de circulación ordinaria e outro para as emisións conmemorativas. O seu deseño do busto diademado da raíña Isabel II —coñecido como o "terceiro retrato" da raíña— utilizouse nas moedas non só británicas, senón doutros territorios da Commonwealth desde 1985 ata 1997. As súas iniciais, RDM, están gravadas a modo de marca de gravador na base do pescozo da raíña. En 1976, Maklouf fundou a compañía The Tower Mint Ltd. , unha ceca privada sita en Londres que produce medallas, moedas para coleccionistas e artigos similares. O 1 de abril de 2017, Tower Mint converteuse na compañía cuñadora oficial das moedas da Illa de Man. Tamén cuña moedas para Xibraltar e outros territorios.
En 1977 ingresou na Royal Society for the Encouragement of Arts, Manufactures and Commerce. En 1979, Maklouf foi nomeado membro asociado da Real Sociedade de Escultores Británicos. Tamén é membro da Royal Society of Arts.
Raphicerus melanotis

Raphicerus melanotis é unha especie de mamífero artiodáctilo da familia dos bóvidos, subfamilia dos antilopinos e tribo dos neotraguinos, pertencente ao xénero Raphicerus.
Trátase dun antílope de pequeno tamaño, como todos os da tribo dos neotraguinos, (denominados antilopes ananos), tímido e solitario, endémico da parte máis meridional de Suráfrica, onde habita en chairas cubertas de mato, especialmente nas abas de outeiros.
É unha especie monotípica, isto é, a única do seu xénero, na que se recoñecen cinco subespecies. Taxonomía
Descrición
A especie foi descrita en 1811 polo naturalista sueco Carl Peter Thunberg, un dos dezasete apóstolos de Linneo, en Mem. Acad. Imp. Sci. St. Petersbourg, 3: 312, baixo o nome de Antilope melanotis.
Controversia taxonómica
Algúns autores, como Haltenorth, consideran a R. melanotis como unha subespecie de Raphicerus sharpei (Raphicerus sharpei melanotis). Ambas as especies están estreitamente relacionadas, e algúns considéranas conespecíficas.
Nomes vulgares
Na maioría dos idiomas modernos a especie coñécese como raficero do Cabo, grysbok ou grysbok do Cabo (coas particularidades propias de cada lingua).
RapidEye

RapidEye foi unha serie de satélites artificiais comerciais da empresa homónima para observación da Terra. Características
Os cinco satélites RapidEye foron lanzados nun único foguete Dnepr o 29 de agosto de 2008 a unha órbita circular de 620 km de altura. Cada satélite tiña unha masa de 150 kg e usaba o bus SSTL-150. A enerxía eléctrica era xerada por células solares. A cámara de cada satélite podía obter imaxes en cinco bandas espectrais abarcando do infravermello ao visible cunha resolución de 6, 5 m e en anacos de terreo de 77 x 1500 km. Os cinco satélites estaban separados por 19 minutos na mesma órbita, garantindo imaxes relativamente frecuentes da mesma zona. Os satélites foron retirados en marzo de 2020, tras 11 anos de servizo.
Raponcio

O raponcio ou rapuncio (Campanula rapunculus) é unha planta da familia das campanuláceas. Nativa de Europa, aparece brava en Galiza. Descrición
Herba bienal, coa raíz napiforme. Talos erectos, simples, glabros ou lixeiramente hirsutos, de até 100 cm de altura. Follas basais obovadas, pecioladas, as superiores linear-lanceoladas. Flores agrupadas nunha inflorescencia racemosa; dentes do cáliz erectos, setiformes; corola en forma de campá ou en forma de funil, de cor azul clara, algo máis longa que os dentes do cáliz; ovario situado en posición inferior respecto do resto das piezas florais. Froito en cápsula en forma de cono invertido, que se abre por pequenos buratos. Florece na primavera e no verán. Hábitat
Prados, bosques, en carballeiras de cerquiño e piñeirais. Medra en forestas, pasteiros, ribadas, noiros, rochedos etc. desde o nivel do mar ata os 2. 100 m.
Requirimentos ecolóxicos
Medra no piso colino a plena luz aínda que soporta a sombra; prefire calor. Non require de humidade edáfica, polo que é unha indicadora de sequidade moderada. Crece en pH de 5. 5 a 8, polo que é indicadora de alcalinidade. Non necesita nitróxeno no solo. Distribución
Gran parte de Europa, agás Islandia, Irlanda e Noruega. Introducido en Dinamarca, Suecia e Gran Bretaña. Usos
O raponcio usouse como cicatrizante de feridas e como adstrinxente. A súa raíz é comestíbel e emprégase coma aperitivo na preparación de ensaladas.
As follas desta planta son un dos ingredientes do preboggion, mestura de herbas típica da cociña de Liguria. Taxonomía
Campanula rapunculus foi descrita por Carl von Linné e publicado en Species Plantarum 1: 164. 1753. Etimoloxía Campanula: nome xenérico que deriva do latín onde "campanula" significa "campaíña" (campá pequena).
rapunculus: epíteto Sinonimia Campanula lusitanica f. bracteosa (Willk. ) Cout.
Campanula lusitanica f. racemoso-paniculata (Willk. ) Cout.
Campanula lusitanica f. verruculosa (Hoffmanns. & Link) Cout.
Campanula lusitanica var. cymoso-spicata (Willk. ) Cout.
Campanula lusitanica auct.
Campanula esculenta Salisb.
Campanula patula var. rapunculus (L. ) Kuntze
Neocodon rapunculus (L. ) Kolak. & Serdyuk.
subsp. lambertiana (A. DC. ) Rech. f. Campanula hyrcania Wettst.
Campanula lambertiana A. DC.
Neocodon lambertianus (A. DC. ) Kolak. & Serdyuk.
subsp. rapunculus
Campanula calycina Boeber ex Schult.
Campanula castellana Pau
Campanula coarctata Gilib.
Campanula decurrens Thore
Campanula elatior Link & Hoffmanns.
Campanula fastigiata S. G. Gmel.
Campanula glandulosa Banks ex A. DC.
Campanula rapuncula St. -Lag.
Campanula verruculosa Hoffmanns. & Link
Campanula virgata A. DC.
Rapunculus verus Fourr.
Raque

Raque é a designación dada ao eixo central de estruturas biolóxicas ramificadas, como plumas das aves, follas pinnuladas e formas biolóxicas semellantes. Pode referirse a: En botánica, o pecíolo primario (común) das follas compostas;
En botánica, o eixo principal das espigas dalgunhas gramíneas e das inflorescencias de Musaceae;
En paleontoloxía, a parte central do corpo dun trilobite, situada entre as dúas pleuras;
En anatomía, a espiña dorsal, ou columna vertebral, dun animal;
En zooloxía, o eixo central dunha pluma de ave.
Raquel C. Pico

Raquel Campos Pico, máis coñecida como Raquel C. Pico, nada en Santiago de Compostela en 1984, é unha xornalista e escritora galega. Traxectoria
Licenciouse en Xornalismo na Universidade de Santiago de Compostela.
Participou na fundación de Librópatas, Disquecool. Ten colaborado en PuroMarketing e Luzes, Yorokobu, Ethic, El Español, sobre cultura, márketing e tecnoloxía e historia das mulleres. Obras
Otma Nicolaievna: As catro grandes descoñecidas (2002). Vigo: Ir Indo. 85 páxs. ISBN 9788476804063.
Noticias da modernidade. A muller moderna na prensa galega dos anos 20 (2023). Vigo: Galaxia. 170 páxs. ISBN 978-84-9151-743-6.
Millennials. Unha xeración entre dúas crises (2023). Vigo: Galaxia. 266 páxs. ISBN 978-84-1176-059-1. Premios
Premio Rúa Nova de Narracións Xuvenís en 2001 por Otma Nicolaievna: as catro grandes descoñecidas.
2016: Premio xornalístico Manuel Reimóndez Portela en 2016 polo artigo publicado no dixital Disquecoll titulado Descubrindo a esquecida «Marquesa Roja».
Raquel Córcoles

Raquel Córcoles, nada en Reus en 1986, máis coñecida como Moderna de Pueblo, é unha ilustradora e autora de banda deseñada catalá.
O nome de Moderna de Pueblo provén dunha personaxe creada durante a década de 2010, que se converteu nun fenómeno viral con máis de 200 mil seguidores en Facebook. En 2010 gañou a bolsa Carnet Jove Connecta't al Còmic e publicou o primeiro libro protagonizado pola personaxe de la moderna, unha banda deseñada titulada Soy de pueblo e editada por Glénat. As primeiras colaboracións na prensa foron na revista El Jueves. As súas historietas abordan personaxes da cultura urbana, como hispters.
O seu proxecto Moderna de Pueblo está formado por ela e polo seu compañeiro de traballo Carlos Carrero que se incorporou de todo para publicar o libro Cooltureta: la novela gráfica en 2014. Obras
Soy de pueblo (13 de xaneiro de 2011)
Los capullos no regalan flores (13 de xullo de 2011)
Cooltureta: la novela gráfica. (10 de marzo de 2014)
Idiotizadas, un cuento de empoderhadas (29 de outubro de 2017)
Raquel Freire

Raquel Freire Fernández, nada en Ourense o 2006, é unha estudante galega. Biografía
Raquel é irmá de Pablo Freire. Estudou no IES As Lagoas de Ourense, e obtivo unha medalla de bronce na Olimpíada Matemática Española de 2023.
O alcalde de Ourense, Gonzalo Pérez Jácome, e o tenente de alcalde, Armando Ojea, recibiron a Raquel xunto a Paula e Aroa.
Desde 2024, compite no equipo Funtor de Breogán da Liga Matemática.
Raqueta

A raqueta é un instrumento deportivo que consiste nun marco cun aro aberto e cunha especie de rede que o cobre. Colectivamente, os xogos que a utilizan coñécense como deportes de raqueta: tenis, bádminton ou squash, por nomear algún.
A raqueta divídese en tres partes: cabeza, tronco e mango. Partes da raqueta
Cabeza: xeralmente de forma ovalada e con orificios no marco para o encordado. O encordado tensado forma unha rede, que é a parte coa que se golpea a pelota. Non hai diferenza entre ámbolos lados dunha raqueta.
Tronco: é a parte que conecta a cabeza co mango.
Mango: é a parte da raqueta por onde se agarra. Case sempre está cuberto por algún tipo de cinta para non danar a man e permitir unha maior adhesión á raqueta. Adoita ser do gusto dos xogadores para empuñaduras máis grandes ou máis pequenas. Historia
O marco facíase tradicionalmente de madeira e as cordas con cordóns de tripa. A madeira aínda se usa para certas variedades de xogos.
Rarities and B-Sides

Rarities and B-Sides é un álbum recompilatorio da banda estadounidense de rock alternativo The Smashing Pumpkins, publicado unicamente en formato dixital o 5 de abril do 2005 a través do selo EMI. O lanzamento contén case todas as caras b, rarezas e descartes gravados polo grupo ata ese momento. Son un total de 114 temas que suman máis de 8 horas.
Rasad 1

Rasad 1 foi un satélite de Irán lanzado mediante un foguete Safir 1A o 15 de xuño de 2011 desde Semnan. Características
Rasad 1 foi construído pola Universidade Malek Ashtar de Teherán. Con 15 kg se lle esperaba unha vida útil de dous meses, pero reentrou na atmosfera aos 21 días do lanzamento. Trátase dun satélite experimental de observación terrestre cunha resolución estimada de 150 metros e estabilizado mediante gradente gravitatorio grazas a un mastro extensible. A enerxía lle era proporcionada por varias células solares que recubrían o corpo do satélite. Foi o terceiro satélite de Irán e o segundo en ser posto en órbita mediante un foguete indíxena.
Rasmus Lerdorf

Rasmus Lerdorf, nado en Qeqertarsuaq (Groenlandia) o 22 de novembro de 1968, é un programador canadense-dinamarqués e o autor da primeira versión da linguaxe de programación PHP. Rasmus foi coautor das versións seguintes do PHP, xuntamente cos israelitas fundadores da Zend Technologies, Andi Gutmans e Zeev Suraski. Desde setembro de 2002 traballa para a Yahoo! .
Raspberry Pi

Raspberry Pi é unha placa computadora (SBC) de baixo custo desenvolvida no Reino Unido pola Fundación Raspberry Pi co obxectivo de estimular a ensinanza de ciencias da computación nas escolas. Descrición
O deseño inclúe un system-on-a-chip Broadcom BCM2835, que contén un procesador central (CPU) ARM1176JZF-S a 700 MHz (o firmware inclúe uns modos “Turbo” para que o usuario poida facerlle overclock de ata 1 XHz sen perder a garantía), un procesador gráfico (GPU) VideoCore IV e 512 MB de memoria RAM (aínda que orixinalmente cando foi lanzado eran 256 MB). O deseño non inclúe un disco duro ou unha unidade de estado sólido, xa que utiliza unha tarxeta SD para o almacenamento permanente; tampouco inclúe fonte de alimentación ou carcasa. O modelo B véndese a 35 dólares estadounidenses e o modelo A a 25 dólares estadounidenses. O 29 de febreiro de 2012 a fundación comezou a aceptar ordes de compra do modelo B, e o 4 de febreiro de 2013 do modelo A.
A fundación dá soporte para as descargas das distribucións para arquitectura ARM, Raspbian (derivada de Debian), RISC OS 5 e Arch Linux; e promove principalmente a aprendizaxe da linguaxe de programación Python, e outras linguaxes como Tiny BASIC, C e Perl. Especificacións técnicas
As placas inclúen tódolos portos de conexión necesarios para empregar periféricos: pantalla, teclado ou altofalantes.
Rastrexo

O rastrexo, tamén denominado rastreamento, rastrexamento ou detección, ou aínda o anglicismo screening, en epidemioloxía é unha estratexia aplicada sobre unha poboación para detectar unha doenza en individuos sen sinais ou síntomas da dita doenza. Obxectivo
A intención do rastrexo é identificar doenzas de maneira temperá dentro dunha comunidade. Isto permite a rápida xestión e intervención coa esperanza de que se reduzan os efectos (dor, falecemento) provocados pola doenza. Criterios de Frame e Carlson
Para que unha determinada medida preventiva sexa denominada como rastrexo debe cumprir cos criterios de Frame e Carlson: que a doenza buscada sexa unha causa común de morbimortalidade (enfermidade prevalente);
que sexa detectable en etapa presintomática;
as probas diagnósticas deben ser efectivas e eficaces (sensibilidade e especificidad aceptables);
o tratamento cedo debe ser mellor que na etapa sintomática;
e o dano potencial da intervención debe ser menor que no tratamento non precoz. Críticas
Os rastrexos non diminúen a incerteza clínica, non son inocuos para a saúde da poboación, e levan un custo económico a considerar.
Rastrexos Project

Rastrexos Project é un grupo galego de música folk, creado en 2011. A súa música esta marcada pola fusión de ritmos africanos, latinos, brasileiros e galegos. A banda participou no Festival de Ortigueira na súa edición de 2012. Compoñentes
Nastasia Zürcher, voz.
Adrián Saavedra, baixo e teclado.
Daniel Riveiro, batería e percusións.
Juan M. Collazo, vibráfono e percusións.
Rata

O nome rata designa varias especies de roedores de mediano tamaño do xénero Rattus; algo máis grandes que os seus parentes próximos os ratos, e poden atinxir os 500 g de peso.
As tres especies máis características — a rata negra, Rattus rattus, a rata común, Rattus norvegicus e a rata de Polinesia, Rattus exulans — cohabitan co ser humano ao longo de todo o planeta, compartindo o seu hábitat. A rata negra é a responsable da transmisión de numerosas enfermidades infecciosas, entre elas a Peste negra. Sendo omnívoros, constitúen ademais un perigo para as reservas de alimentos.
Máis de 50 especies en varias subfamilias de Muroides inclúen especies chamadas comunmente rata.
As ratas poden identificar cheiros utilizando un método similar ao procesamento de sons en estéreo. As ratas, "cada vez que olfactean perciben unha imaxe rápida e completa do mundo do olfacto, que inclúe tanto a identidade do cheiro como o lugar de onde provén", indicou o doutor Raghav Rajan na revista Science no ano 2006. [Cómpre referencia]
Rato

O rato é un mamífero que pertence a unha das numerosas especies de pequenos roedores do xénero Mus e varios xéneros relacionados coa subfamilia Murinae. A especie máis abondosa é o rato doméstico (Mus musculus). Polo tanto, o termo rato non é taxonomicamente específico.
Na Lista dos mamíferos de Galicia reciben o nome de rato as seguintes especies: Rato da fraga (Apodemus flavicollis)
Rato de campo (Apodemus sylvaticus)
Rato doméstico ou caseiro (Mus musculus)
Rato mouro (Mus spretus)
Ademais, a especie Arvicola sapidus recibe o nome de rato/a de auga común.
Rato (informática)

Un rato é un dispositivo periférico que se conecta a un ordenador e permite o desprazamento pola pantalla segundo os movementos que o usuario fai sobre unha superficie, facilitando así o manexo do ordenador. Aínda que foi inventado por Douglas Engelbart en 1963 non se fixo popular ata a década dos 80. Hoxe en día a práctica totalidade dos ordenadores de escritorio dispoñen del.
Os ratos detectan o movemento que con eles realiza o usuario mediante un sistema mecánico consistente nunha bóla que xira libremente e move dous eixos perpendiculares, mediante unha combinación dun díodo emisor cun fotodíodo (no caso dos ópticos), ou mediante un láser. A transmisión da información ata o ordenador pode ser a través de cable; este conéctase co ordenador a través dun porto específico, o PS/2 (habitualmente de cor verde), aínda que cada vez máis a través de portos USB). A conexión tamén pode ser sen fíos, ben por infravermellos ou ben por radiofrecuencia. É frecuente que os ratos teñan unha rodiña que tamén permite desprazarse pola pantalla.
O movemento do rato en dúas dimensións sobre unha superficie plana transmítese como modificación de coordenadas na pantalla e a súa representación visual recibe o nome de "punteiro". Os ratos deseñados para os sistemas MAC adoitan ter un botón, os de Windows dous e os de Linux/Unix dous ou tres. Ao botón da esquerda chámaselle tamén "primario" e ao da dereita "secundario", se ben isto pódese alterar para comodidade das persoas zurdas.
A premer o botón primario chámaselle "facer clic" ou "clicar". Se se fai dúas veces moi rápido dise "facer dobre clic".
Galería de imaxes
Ratsat

Ratsat, tamén coñecido como Demosat, é un satélite dos Estados Unidos construído e lanzado por SpaceX lanzado mediante un foguete Falcon 1 o 28 de setembro de 2008 desde Kwajalein, un atol do océano Pacífico. Características
Ratsat foi un satélite de probas acaroado á segunda etapa do foguete Falcon 1 e que permaneceu unido a ela tras chegar a órbita. Ten forma hexagonal alongada en peso de 165 kg e foi a primeira carga posta en órbita polo primeiro lanzamento exitoso dun Falcon 1 tras tres intentos marrados.
Rattle and Hum

Rattle and Hum é un álbum híbrido de estudio e ao vivo da banda irlandesa de rock U2, publicado o 10 de outubro de 1988 a través do selo Island Records. O disco estivo acompañado dun documental dirixido por Phil Joanou, sendo lanzado o 27 de outubro dese mesmo ano coa distribución de Paramount Pictures. O álbum foi producido por Jimmy Iovine. Tras o éxito do anterior disco da banda, The Joshua Tree, o proxecto Rattle and Hum captura as súas continuas experiencias coa música de raíces estadounidense na xira Joshua Tree Tour, incorporando aínda máis elementos de blues rock, folk rock, e gospel ao seu son.
Aínda que Rattle and Hum tiña a intención de representar á banda rendendo homenaxe a músicos lendarios, algúns críticos acusaron a U2 de tentar situarse entre as filas deste tipo de artistas. A recepción crítica tanto para o álbum como para a película foi mixta; un editor de Rolling Stone falou da "emoción" do álbum; outro cualificouno de "equivocado e grandilocuente". A película recadou só 8, 6 millóns de dólares, pero o álbum foi un éxito comercial, alcanzando o número un en varios países e vendendo 14 millóns de copias. O sinxelo principal "Desire" converteuse na primeira canción número un da banda no Reino Unido, chegando ao número tres nos Estados Unidos. Ante un estancamento creativo e unha reacción crítica contra Rattle e Hum, U2 reinventouse nos anos 90 a través dunha nova dirección musical e imaxe pública. Listaxe de cancións
Todas as letras escritas por Bono, toda a música composta por U2, agás onde se indique.
Rawalpindi

Rawalpindi é unha cidade do norte de Paquistán situada no extremo setentrional da provincia do Panxab, a carón da capital do país, Islamabad.
Nun lugar de antigo poboamento, foi precisamente no tempo da construción da capital paquistaní despois da independencia cando Rawalpindi experimentou un gran crecemento, coma capital provisional (1957-1969) e polos moitos postos de traballo que a devandita construción xerou.
Hoxe é un importante centro militar e industrial de preto de dous millóns habitantes conurbado con Islamabad nunha aglomeración que conta con arredor de catro millóns.
Ray Charles

Ray Charles Robinson, coñecido como Ray Charles, nado en Albany o 23 de setembro de 1930 e finado nos Ánxeles o 10 de xuño de 2004, foi un pianista pioneiro e cantante de música soul que axudou a definir o seu formato contra finais dos anos 50. Foi así mesmo un innovador intérprete de R&B.
Ray Tomlinson

Raymond Samuel Tomlinson nado en Amsterdam (Nova York) o 23 de abril de 1941 e finado o 5 de marzo de 2016 foi un programador estadounidense pioneiro na aplicación do primeiro programa de correo electrónico no sistema ARPANET, precursora de Internet en 1971. Este foi o primeiro sistema capaz de enviar correo entre usuarios en diferentes hosts conectados a ARPANET. Con anterioridade só se podía enviar un correo electrónico usando o mesmo ordenador. Isto conseguiuno usando o símbolo @ para separar o nome do usuario do nome da máquina, un esquema que foi usado en correos electrónicos desde entón.
Raymond Corbin

Raymond Corbin, nado o 23 de abril de 1907 en Rochefort, Charente Marítimo, e finado o 1 de marzo de 2002 en Boulogne-Billancourt, Altos do Sena, foi un medallista, deseñador de moedas, escultor e ilustrador francés. Traxectoria
Corbin tivo entre os seus profesores a Henri Dropsy durante os seus estudos na Escola Nacional Superior de Bellas Artes de París, entre 1931 e 1934. Posteriormente, el mesmo o sucedería como profesor titular de Gravado de Medalla, en 1955. Do mesmo xeito, Raymond Corbin foi elixido para ocupar o lugar de Dropsy na Academia de Belas Artes en 1970.
Outro dos profesores sobranceiros de Corbin foi o escultor Vléric, na Escola Germain Pilon.
Entre os seus traballos máis salientables de Corbin están as moedas dun dinar de Tunisia de 1968 e de 1970, a moeda francesa de 100 francos conmemorativa de Marie Curie, que lle foi encomendada en 1984, e a moeda dun franco de 1995 conmemorativa do Institut de France. Como deseñador de medallas, entre outras moitas, é o autor da que conmemora o 30 aniversario da Sociedade de Estudos Numismáticos e Arqueolóxicos, de París.
En escultura destaca o seu Maquis, altorrelevo que adorna monumento na honra dos combatentes franceses, no Mont-Valérien, na vila de Suresnes.
Estivo casado con Charlotte Suret-Canale (Charlotte Corbin), tamén deseñadora, finada o 14 de novembro de 2008. Recoñecementos
Honras
Cabaleiro da Lexión de Honra.
Oficial da Orde Nacional do Mérito.
Cabaleiro das Palmas Académicas.
Oficial das Artes e as Letras.
Premios
(1936): Premio Blumenthal.
(1969): Premio Germain Pilon, polo conxunto da súa obra.
Raymond Davis Jr.

Raymond Davis Jr. , nado en Washington DC o 14 de outubro de 1914 e finado o 31 de maio de 2006, foi un químico e físico estadounidense. Traxectoria
Gañou o Premio Nobel de Física en 2002. Compartiu o Premio Nobel co físico xaponés Masatoshi Koshiba, por contribucións pioneiras á astrofísica, en particular pola detección de neutrinos cósmicos.
Raza

A raza en bioloxía é un taxon que se utiliza para clasificar poboacións de individuos da mesma especie que, aínda que teñan a capacidade de ter descendencia fértil, o illamento e a perda de fluxo xénico deulles propiedades distintivas. Raza nos animais domésticos
A raza en animais domésticos refírese a grupos con características homoxéneas, tanto fenotípicas como de comportamento, dentro da mesma especie. Estas características fan que se distingan doutros organismos. A formación das razas débese ao illamento xenético e á adaptación ao ambiente, moitas veces influída pola cría selectiva. Non existe unha definición científica universal para "raza", mostrando a diversidade e complexidade da súa clasificación. Os animais de raza pura transmítenlles estes trazos característicos á súa descendencia. Racialización humana
Este termo tamén se aplicou á especie humana e as categorías máis mencionadas e usadas para referir as supostas razas (historicamente falouse de raza branca, raza negra, raza asiática. .. ) baséanse en caracteres biolóxicos visibles (especialmente a cor da pel e as características faciais), os xenes e a identificación propia. O concepto de raza e a agrupación de razas específicas varía segundo a cultura e o tempo. Desde os anos 1940, moitos científicos evolucionistas rexeitaron esas conceptualizacións de raza, sostendo que calquera definición de raza relativa aos seres humanos anatomicamente modernos está falta de vigor e validez taxonómica por imprecisas e arbitrarias, e que as supostas razas observadas varían segundo a cultura examinada. Non obstante, hai xente que se autoidentifica con razas determinadas ou as asigna a persoas ou etnias nun proceso denominado racialización.
Actualmente, existe un consenso científico que sostén que as razas biolóxicas humanas hoxe non existen, despois da extinción de subespecies como o Homo sapiens neanderthalensis. Esta postura está apoiada por evidencias xenéticas e arqueolóxicas que documentan a historia humana, o que indica que toda a variabilidade xenética humana pode ter unha orixe común en África hai aproximadamente 200. 000 anos. Ao longo do tempo, a variabilidade xenética humana foise dispersando e mesturándose de forma significativa, de xeito que as distincións raciais que hoxe semellaban baseadas bioloxicamente nun pasado afastado carecen de base científica.
Raza (clasificación dos seres humanos)

Raza refírese ás clasificacións dos seres humanos en poboacións grandes e relativamente diferentes ou grupos, moitas veces baseados en factores arbitrarios, tales como o aspecto e as características fenotípicas herdadas ou a ascendencia xeográfica. A mesma persoa podería ser considerada legalmente dunha raza nun país e doutra diferente nun país distinto. A distancia xénica Fst media entre as poboacións humanas é aproximadamente 0, 125. Lewontin (1972) argumentou que isto representa unha pequena variación racial. Harpending (2002), polo contrario, argumentou que tal distancia implica parentesco entre individuos da mesma poboación equivalente ao parentesco entre medios irmáns nunha poboación que se aparea aleatoriamente, e que unha persoa dunha certa poboación está xenericamente máis próxima a un individuo non relacionado da mesma poboación que a un medio irmán de raza mixta. Terminoloxía
O termo tamén pode estar influenciado por trazos tales como a cultura, a etnia e a situación socioeconómica. Como un termo biolóxico, raza denotaría as poboacións humanas, xeneticamente diverxentes que poden estar marcadas por trazos fenotípicos comúns. Neste senso, a racialización é ás veces usada por antropólogos e forenses na análise do esqueleto, na investigación biomédica e na medicina baseada na raza. O estudo dos trazos comúns entre os pobos tamén se fai a través das liñas étnicas, coa participación da historia dos grupos endogámicos. Os grupos raciais poden corresponder cos patróns de estratificación social, axudando os científicos sociais a entender as diferenzas subxacentes entre os grupos raciais definidos de persoas. Ademais, a policía usou a raza para crear perfís de sospeitosos buscados de xeito expeditivo. Raza única
Antropólogos e biólogos argumentan que a especie humana está composta por unha única raza dividida en diferentes etnias que, á súa vez, están divididos en pobos (véxase por exemplo grupos étnicos de Europa). Estas teorías antropolóxicas apareceron na década de 1960, en parte como reacción contra teorías científicas relacionadas co predeterminismo biolóxico, o segregacionismo e a discriminación racial hexemónica naquel momento en países occidentais. Os resultados das investigacións dos antropólogos Franz Boas e Claude Lévi-Strauss tamén tiveron influencia, destacando as tendencias etnocéntricas de cada cultura. Na súa declaración A cuestión racial, de 1950, a UNESCO recomendou substituír a noción de raza humana, considerada pouco científica e confusa, pola de etnia, baseada máis nas diferenzas culturais (lingua, relixión, costumes e outros).
Na antropoloxía moderna, hai un amplo consenso científico de que non hai razas humanas no sentido biolóxico.
Raza (filme)

Raza é un filme franquista dirixido por José Luis Sáenz de Heredia que se estreou en 1942. O filme baséase na novela homónima escrita por Francisco Franco co pseudónimo de Jaime de Andrade. Sinopse
O mariño Pedro Churruca morre en Cuba durante a Guerra Hispano-Estadounidense (1898). A súa viúva, Isabel Acuña, educa os seus fillos, que seguen camiños moi diferentes: Isabel casa cun militar, Jaime entra nun convento, Pedro comeza unha carreira política e José, a militar. A Guerra Civil provocará a desintegración da familia. Personaxes
Alfredo Mayo como José Churruca
Ana Mariscal como Marisol Mendoza
José Nieto como Pedro Churruca
Blanca de Silos como Isabel Churruca
Rosina Mendía como Isabel Acuña de Churruca
Pilar Soler como Espía francés
Julio Rey de las Heras como Pai de Pedro Churruca
Luis Arroyo como Jaime Churruca
Raúl Cancio como Luis Echevarría
Manuel Arbó como Señor Echevarría
Juan Calvo como Campesiño
Vicente Soler como Dr. Vera
Fernando Fresno como Padre Palomeque
Antonio Armet como Xeneral Vicente Rojo
Pablo Álvarez Rubio Comandante francés
Fulgencio Nogueras como Adm. Cervera
Domingo Rivas como Coronel
Manuel Soto como Almirante da base
Pablo Hidalgo como Don Luis
Ignacio Mateo como Coronel Pardo
Antonio Zaballos como Sacerdote
Santiago Rivero como Capitán de enxeñería
Luis Latorre como Dr. Gómez Ulloa
Horacio Socías como Padre prior
Erasmo Pascual como Miliciano #1
Joaquín Regúlez como Voluntario
Raza Zarnad como Voluntario
Raza branca

O termo raza branca (tamén persoa branca ou etnia europea) xeralmente utilizouse para designar a persoas cuxa tonalidade de pel clara adoita asociarse a poboacións de orixe europea. Aínda que literalmente implica cuestións externas como a pel clara, a forma e cor do cabelo e os ollos, entre outras, usouse de distintas maneiras en diferentes períodos históricos e lugares. Como ocorre con outros termos complexos, a súa definición precisa pode ser confusa.
A antropoloxía clásica definía a unha poboación como caucásica se presentaba certas características como variacións na forma, o tamaño e a cor dos ollos que poden ser escuros ou claros (azuis, verdes, mel) e na coloración de pelo (castaño, louro —agás, en certo grao, dos australoides—, rubio), etcétera. Tamén os brancos compartirían outras características como máis velo facial e corporal en relación con outras etnias. Por esta característica, creuse durante moito tempo que o grupo dos ainu terían ascendencia caucasoide.
Hoxe en día, tamén se teñen en conta criterios xenéticos, malia que a definición é complexa, entre outras cousas pola cantidade de poboacións que presentan mesturas das clasicamente consideradas como grupos étnicos. En xenética humana, os haplogrupos R e IJ son os haplogrupos do cromosoma E humano predominantes e moi difundidos en toda Eurasia Occidental, dende Europa até a India. Doutra banda, a xenética mitocondrial revela que as liñaxes maternas predominantes en Eurasia occidental denomínanse HV, JT e Uk. Porén, é a partir da propia xenética dende onde se sinala que bioxeneticamente non existe un único marcador que defina a racialidade. Na antropoloxía moderna, hai un amplo consenso científico de que non hai razas humanas no sentido biolóxico.
Raza negra

Negro ou raza negra son dous termos xenéricos usados para designar o conxunto de grupos étnicos compostos por individuos melanodermos, frecuentemente orixinarios da África subsahariana, mais tamén de Asia do sur e de Oceanía. O uso desta terminoloxía foi especialmente corrente na Europa do século XIX e XX, en función da clasificación dos pobos humanos segundo un dos criterios aparentes (teoría racialista). Usos contemporáneos
A pertinencia da clasificación da humanidade en razas é hoxe en día fortemente contestada, sobre todo a raíz da secuenciación do xenoma humano: Craig Venter afirma que malia as diferenzas morfolóxicas, é imposíbel separar a humanidade en varias razas, no sentido científico do termo raza. Porén, o termo raza segue a ser de uso corrente para designar as etnias. Desde ese punto de vista, en certos países como os Estados Unidos de América utilízase o termo cunha finalidade de clasificación estatística, sen ningún criterio biolóxico ou científico de ningún tipo. Nos Estados Unidos acabaron por substituír o termo oficialmente polo vocábulo "afroamericano", principalmente a impulsos do movemento polos dereitos civís e deixouse de usar a regra dunha gota en función da cal unha persoa podía ser racializada "negra" nos Estados Unidos e a mesma ser "branca" no Brasil, como o caso de Lena Horne, por exemplo; Eartha Kitt a pesar de ter ascendencia alemá e holandesa de parte paterna, e a súa nai tiña sangue cheroqui e afroamericana, era considerada negra.
O uso do termo inglés "black" (negro) é usado aínda moi frecuentemente, e mesmo polos negros americanos, non así o termo "nigger", que se considera ofensivo e ás veces é substituído polo eufemismo «the N-word». O termo "noir" é de uso común na lingua francesa, e o mesmo que se pode dicir de "negro" en galego e castelán; nas variedades americanas do español acostuma usarse o vocábulo "prieto", correlato exacto do "preto" usual en portugués padrón; estes casos son posibelmente de orixe eufemística, do mesmo xeito que en francés se está a usar o anglicismo black; en inglés é tamén corrente "negro", mais con matiz despectivo.
RazakSAT

RazakSAT é un satélite artificial malaio lanzado o 14 de xullo de 2009 mediante un foguete Falcon 1 desde a illa de Omelek, no atol Kwajalein. Características
RazakSAT é un satélite de teledetección adicado á observación da Terra para a xestión de terras e a busca e conservación de recursos, de bosques e pesquerías. Para iso leva a bordo unha cámara pancromática de 2, 5 metros de resolución e outra de 5 metros de resolución.
Razas de vacún

Existen unhas 800 razas de vacún recoñecidas no mundo enteiro, adaptadas aos climas locais e aos seus usos especializados. Dentro delas poderiamos facer dous grandes grupos: os que corresponden á especie vaca (Bos taurus) e os que corresponden á especie cebú (Bos indicus). As vacas son as máis abondosas no mundo, particularmente nas zonas temperadas e frías, mentres que os cebús aparecen nas zonas máis cálidas pola súa resistencia á calor. Tamén existen algunhas razas híbridas.
As razas tradicionais galegas son a cachena, a caldelá, a frieiresa, a limiá a rubia galega e a vianesa. Vacas do mundo
Angus
Charolesa
Cinta de Galloway
Durham
Frisoa
Hereford
Hereford anana
Hereford mona
Lemosina
Rubia aquitana
Vaca da Terra Alta
Razoamento

Enténdese por razoamento o acto de sacar conclusións e de aprender de maneira razoable uns feitos, establecendo conexións causais e lóxicas necesarias entre eles. Podemos diferenciar dous tipos de razoamento:
• O razoamento argumentativo en tanto actividade mental correspóndese coa actividade lingüística de argumentar. Noutras palabras, un argumento é a expresión lingüística dun razoamento.
• O razoamento lóxico é un proceso de lóxica mediante o cal, partindo dun ou máis xuízos, derívase a posibilidade ou a falsidade doutro xuízo distinto. O estudo dos argumentos corresponde á lóxica, de modo que a ela tamén lle corresponde indirectamente o estudo do razoamento. Polo xeral, os xuízos nos que se basea un razoamento expresan coñecementos xa adquiridos. É posible distinguir entre varios tipos de razoamento lóxico. Razoamento argumentativo
Non só se basea nas premisas cunha única alternativa correcta, senón que é máis amplo en canto ás solucións, baseándose na experiencia e no contexto. Como exemplo para ilustrar este tipo de razoamento, podemos situarnos nun caso dunha clasificación de alimentos: o tipo informal faríao segundo os ordene no frigorífico. Neste razoamento xeneralízase para todos os elementos dun conxunto a propiedade observada nun número finito de casos. As premisas neste caso non conteñen unha conclusión concreta; de feito, a información que se extrae non é correcta, é discutible. Razoamento lóxico
Razoamento lóxico é un proceso mental que implica a aplicación da lóxica. A partir deste tipo de razoamento, pode ser dun ou máis lugares para chegar a unha conclusión de que pode ser determinado como verdadeiro, falso ou posible. A partir dunhas premisas sacamos esa conclusión que normalmente é fiable, neste tipo de razoamento é case imposible debater sobre a conclusión. Un exemplo sería: no caso dunha clasificación de alimentos, o do tipo lóxico ordenaríaos por carnes, peixes, froita etc. Outros tipos
Razoamentos dedutivos (conclusión referida a premisas avaliadas)
Razoamentos indutivos (conclusión con base en probabilidades)
Razoamentos non dedutivos (as premisas non dan por probable a conclusión)
Razredni sovražnik

Razredni sovražnik é un filme esloveno de 2013 dirixido por Rok Biček. O filme foi escollido como candidato de Eslovenia para o Óscar ó mellor filme en lingua non inglesa na 86ª edición dos premios, mais finamente non foi nomeado. Personaxes
Igor Samobor como Robert
Nataša Barbara Gračner como Zdenka
Tjaša Železnik como Saša
Maša Derganc como Nuša
Robert Prebil como Matjaž
Voranc Boh como Luka
Jan Zupančič como Tadej
Daša Cupevski como Sabina
Doroteja Nadrah como Mojca
Špela Novak como Špela
Pia Korbar como Maruša
Dan David Mrevlje Natlačen como Primož
Jan Vrhovnik como Nik
Kangjing Qiu como Chang
Estera Dvornik como Sonja
Peter Teichmeister como janitor
Razzia

Unha razzia (do francés razzia "incursión", e este do árabe alxeriano ġaziya (غزية‎), "algara") é un termo usado para referirse a un ataque contra un asentamento inimigo. Aínda que principalmente buscaba conseguir botín, historicamente os obxectivos dunha incursión eran diversos: destruír fortificacións, capturar escravos, a limpeza étnica ou relixiosa, a expansión do territorio ou intimidar o inimigo. Probablemente o termo provén da cuarta dinastía iraniana (226-651).
Co paso do tempo, o seu significado tamén se estendeu a outras actividades que presentan certas semellanzas con estes ataques, como as redadas policiais ou determinadas incursións violentas realizadas por grupos organizados ou paramilitares, como as realizadas nas favelas ou campos de refuxiados brasileiros durante a segunda guerra do Congo. Na actualidade, en lingua turca o termo significa "veterano de guerra".
Razón

A razón é a facultade ou capacidade humana que permite resolver problemas, fixar os criterios da verdade e o erro, discernir entre o ben e o mal e poñer en marcha os medios en vista dunha fin dada. O pensamento racional permite a abstracción, a asociación de ideas, a autoconciencia e os símbolos, características propias do ser humano fronte aos animais. A razón tamén está ligada á capacidade para decidir entre diversas alternativas de conduta.
Razón (matemáticas)

En matemáticas, a razón ou ratio é unha relación binaria entre magnitudes (é dicir, obxectos, persoas, estudantes, unidades do SI, etc. ), normalmente expresada como "a é a b" ou a: b ou "a en relación a b". No caso dos números, calquera razón pode expresarse como unha fracción e eventualmente como un decimal. Progresións
Ás veces fálase de razón aritmética e razón xeométrica no contexto de progresións aritméticas e progresións xeométricas, respectivamente. En ambos os casos, a razón enténdese como a relación entre dous termos consecutivos da secuencia. En xeral, enténdese por razón o cociente adimensional entre dous números, e é neste sentido no que falamos, por exemplo, da relación de aspecto nunha imaxe.
Neste contexto existe unha confusión terminolóxica porque se pode falar de razón aritmética á cantidade que suma para cada termo da progresión, no entanto a razón de dous termos consecutivos sería a súa división. Co termo "ratio" non existe tal confusión pois a ratio é sempre un cociente. Razón xeométrica
A razón xeométrica é a comparación de dúas cantidades polo seu cociente, onde vemos cantas veces unha contén a outra.
Exemplo
18/6 representa a proporción de 18 a 6, que é igual a 3 (18 ten tres veces 6), daquela 18 é 3 veces maior que 6. A súa razón xeométrica é 3. 20/7 representa a relación de 20 a 7, que é igual a 2. 85 (20 ten 2. 85 veces 7), por tanto 20 está moi próximo a ser 3 veces maior que 7.
Exemplos de progresións xeométricas
A progresión 1, 2, 4, 8, 16 é unha progresión xeométrica cuxa razón é 2, igual que 5, 10, 20, 40.
A proporción non ten que ser necesariamente un número enteiro. Así, 12, 3, 0, 75, 0, 1875 é unha progresión xeométrica cunha relación de 1/4. Proporcionalidade
Unha "proporción xeométrica" é unha expresión da relación de igualdade entre 2 razóns. As proporcións xeométricas pódense representar de dúas formas diferentes: a / b
c / d {\displaystyle a/b
c/d} ou a: b
c: d {\displaystyle a: b
c: d} e lense " a {\displaystyle a} é a b {\displaystyle b} como c {\displaystyle c} é a d {\displaystyle d} ".
Daquela, a proporción 10: 5
8: 4 {\displaystyle 10: 5
8: 4}, están na mesma proporción.
Raíces gregas

As raíces gregas son hoxe omnipresentes nas linguas occidentais modernas. O galego utilízaas para construción de palabras cultas e de neoloxismos. Proveñen de raíces gregas asociadas entre elas. Ás veces a deformación da lingua é tal que é difícil recoñecelas.
Velaquí uns exemplos de raíces que se atopan con certa frecuencia:
Raís e lazos

Raís e lazos (en inglés: Rails & Ties) é un filme estadounidense dirixido por Alison Eastwood que se estreou no 2007. Está protagonizado por Kevin Bacon, Marcia Gay Harden e Miles Heizer. Estreouse en galego na TVG o 18 de setembro de 2011. Sinopse
Tom Stark, enxeñeiro ferroviario e maquinista, non sabe sobrelevar o cancro terminal que padece a súa esposa Megan. Refúxiase no traballo, en vez de intentar aproveitar con intensidade os seus últimos días con Megan para facela feliz. Pero unha inesperada desgraza vai estreitar os seus lazos. Un día unha muller deprimida coloca na metade da vía o seu automóbil, co seu fillo adolescente Davey dentro. Tom segue o regulamento de diminuír a velocidade, pero sen usar o freo de emerxencia, o que podería facer descarrilar o tren. Como resultado, a muller morre pero o rapaz salva a vida. Personaxes
Kevin Bacon como Tom Stark
Marcia Gay Harden como Megan Stark
Miles Heizer como Davey Danner
Marin Hinkle como Renee
Eugene Byrd como Otis Higgs
Bonnie Root como Laura Danner
Steve Eastin como N. B. Garcia
Laura Cerón como Susan Garcia
Margo Martindale como Judy Neasy
Kathryn Joosten como Mrs. Brown